返し石獅子(南風原町)2020/2/15村々(むらむら)んかいある獅子(しいし)んかいや、実(じん)に面白(うむ)さる伝(って)え話(ばなし)ぬあるむぬやん。東風平(くちんだ)富盛(とぅむい)んかいや、どぅくだら、まんどおたる火事(くゎじ、ほうはい)ゆ鎮(しじ)みゆる積合(ちむええ)さあに、沖縄(うちなあ)んじ初(はじ)みてぃ、造(つく)らったんでぃさっとおる獅子(しいし)ぬあん。やしが、かたがた、うりが南風原町(ふぇえばる)本部(むとぅぶ)んかい向(ん)きらっとおたる為(たみ)なかい、本部(むとぅぶ)ぬ人(ちゅ)ん達(ちゃあ)や、うりんかいぬ返(けえし)しとぅしち、富盛んかい向きてぃ石獅子(いししし)ゆ造たん。やしがまた今度(くんど)お照屋(てぃいら)ぬ人ん達や、本部獅子え又照屋(てぃいら)んかいん向きらっとおるんでぃ、けえ思(うむ)やあに、本部んかい向きてぃ、うぬ写真ぬ獅子造たんでぃぬ事(くとぅ)。村同士(むらどうさあ)ぬ揉(む)み事(ぐとぅ)ゆ獅子造いさあに、済(し)ますしん、いやでぃん、「平和(ひいわ)風儀’(ふうじい)」やあらに。獅子ぬ卑語(愛称、やなくとぅば、かなさくとぅば)あ「シーサー」。面白さる伝え話ぬあるむぬやん=面白い伝え話があるものだ。東風平富盛んかいや、どぅくだら、まんどおたる火事ゆ鎮みゆる積合さあに=東風平富盛には、あまりのも多かった火事を鎮める目的で沖縄んじ初みてぃ、造らったんでぃさっとおる獅子ぬあん=沖縄で最初に造られた獅子がある。本部ぬ人ん達や、うりんかいぬ返しとぅしち=本部の人々はこれに対抗するために富盛んかい向きてぃ石獅子ゆ造たん=富盛に向けて石獅子を造った。やしがまた今度お照屋ぬ人ん達や、本部獅子え又照屋んかいん=ところが今度は、照屋の人々は本部の獅子は照屋に向きらっとおるんでぃ、けえ思やあに、本部んかい向きてぃ=向けられていると思い込み、本部に対抗して、うぬ写真ぬ獅子造たんでぃぬ事=その写真の獅子を建てたとのことだ。村同士ぬ揉み事ゆ獅子造いさあに、済ますしん=村同士の争いを獅子づくりで済ますとは、いやでぃん、「平和風儀」やあらに=いかにも、平和的ではないか。獅子ぬ卑語(愛称)あ「シーサー」=獅子の卑語(愛称でもある)は「シーサー」。今あシーサーや只ぬ物退き物とぅけえなとおん=現在はシーサーは単なる魔除けになってしまった。真謝井戸(石垣市)2020/2/1写真(しゃしん)ぬ中(なか)むてぃいぬまんぐらんかいある井戸(かあ)やまあにんある井戸やいぎさしが、「真謝節」(スンドスリ節)し名(なあ)ぬある井戸やん。「まじゃんがあ」んでぃ読(ゆ)むしが、うぬ意味(ちむええ)や「真謝ぬ井戸」。今(なま)あ白保(すさぶ)んかいあしが、昔(んかし)え白保から分(わ)かりたる真謝村(まじゃむら)ぬむんやたん。やしが明和ぬ大津波(ううしがりなみ)ぬ後(あとぅ)、人(ちゅ)ぬ居(をぅ)らんなやあに、白保お波照間(はてぃるま)から人連(ちゅそう)うてぃ来(ち)ゃあに再建(またうくし)さったしが、真謝村あ白保んかい纏(まとぅ)みらってぃ、無えらんなたん。首里(しゅい)からしがり波被害(げえ)ぬ有様(ありさま)、検(あらた)みいが来(ち)ゃる役人(やくにん)が津波(しがりなみ)なかい埋(う)ずみらったるうぬ井戸ゆ地(じい)ん人とぅまじゅじゅん、復堀(またぶ)いし、今(なま)ぬ如(ぐとぅ)なたんでぃ言(い)らっとおん。役人ぬ名(なあ)や馬使(んまちか)やあやたる事(くとぅ)んあてぃ、「馬真謝」でぃぬ綽名(あざなあ)得(い)いたん。うぬ井戸ぬ前道(めえみち)え、白保ぬ豊年祭(ぷうりい)ぬばすぬ「庭(なあ)」んなとおん。写真ぬ中むてぃいぬまんぐらんかいある井戸や=写真の中ほどにある井戸はまあにんある井戸やいぎさしが、「真謝節」(スンドスリ節)し=どこにでもある井戸みたいだが、「真謝節(スンドスリ節)」で名ぬある井戸やん=有名な井戸である。「まじゃんがあ」んでぃ読むしが、うぬ意味や「真謝ぬ井戸」=「まじゃんがあ」と読むのであるが、その意味は「真謝の井戸」。今あ白保んかいあしが、昔え白保から分かりたる=現在は白保にあるが、昔は白保から分村した真謝村ぬむんやたん=真謝村のものであった。真謝村あ白保んかい纏みらってぃ、無えらんなたん=真謝村は白保に吸収され廃村となった。首里からしがり波被害ぬ有様、検みいが来ゃる役人が=首里から津波の被害状況を視察にやってきた役人が津波なかい埋ずみらったるうぬ井戸ゆ地ん人とぅまじゅじゅん=津波で埋まったその井戸を地元人と一緒に復堀いし、今ぬ如なたんでぃ言っとおん=再掘し、現在の形になったと言われている。役人や馬使やあやたる事んあてぃ、「馬真謝」でぃぬ綽名、得いたん=役人は馬術師だったこともあって、「馬真謝」という綽名を貰った。(南城市)2020/1/15旧(んかし)日本陸軍ぬ沖縄戦んじ、配(くば)たる実(じゅん)にぬ高射砲やん。うぬ後(くしゃあ)んかいや海軍ぬ配とおたる魚雷ん置(う)かっとおん。平和(ひいわ)教育ぬ為(たみ)ぬむんとぅしち、くまんかい飾(かざ)らっとおん。南部島尻(しまじり)えあいゆかんぬ戦所(いくさどぅくる)やたくとぅ、くんな兵器ぬ見(み)い出(ん)じゃさったせえ、何(ぬう)んふぃるましいむのおあらん。やしが、終戦から1950年前半(にんまえはんぶん)まんぐるぬ沖縄(うちなあ)や古鉄(ふるがに、スクラップ)世(ゆう)。沖縄中(うちなあまじり)ぬ人(ちゅ)ん達(ちゃあ)やショベルとぅツルハシ持(む)っち、目(みい)や研(とぅ)ざなやあに、あまくま、兵器ぬ空(殻)骨(からふに)、砲弾(ふうだん)、電線(でぃんしん)うぬ他(ふか)ぬ古鉄(ふるがに)ゆ漁(あさ)ってぃ歩(あ)っちょおたん。古鉄漁とおる現場(とぅくる)んかいやいいくる毎日(めえにち)、古鉄買うやあぬ馬車(ばしゃ)持(む)っち姿(しがあ)見(み)したるむぬやん。特(かわ)てぃ、高射砲ぬ空骨そうなむぬお重(んぶ)さくとぅ高(たか)く売(う)らりいたん。うぬままぬ形(かたち)なかい残(ぬく)とおせえ又(また)、何(ぬう)やかんふぃるましむんやん。ぬ沖縄戦んじ=旧日本軍の沖縄戦で配たる実にぬ高射砲やん=配備した本物の高射砲15センチカノ砲である。うぬ後んかいや海軍ぬ配とおたる=その後ろには旧海軍が配備していた魚雷ん置かっとおん=魚雷も置かれている。平和教育ぬ為ぬむんとぅしち、くまんかい飾らっとおん=平和教育の目的でここに展示されている。南部島尻えあいゆかんぬ戦所やたくとぅ=南部島尻はものすごい戦場だったので、くんな兵器ぬ見い出じゃさったせえ=このような兵器が発見されたのは何んふぃるましいむのおあらん=何も珍しいものではない。やしが、終戦から1950年前半まん頃ぬ沖縄や古鉄(スクラップ)世=だが終戦から1950年前半は沖縄はスクラップブーム時代。目や研ざなやあに、あまくま、兵器ぬ空(殻)骨=血眼になって、あちこち兵器の残骸や砲弾、電線うぬ他ぬ古鉄ゆ漁ってぃ歩っちょおたん=砲弾、電線その他のくず鉄を探し歩いていた。古鉄買うやあぬ馬車持っち姿見したるむぬやん=くず鉄仲買人は馬車で姿を見せていた。高く売らりいたん=高く売れた。何やかんふぃるましむんやん=何より珍しいのである。識名御殿(那覇市)2020/1/1識名御殿(しちなうどぅん)や唐按司達(とうあじんちゃあ)、御取(うとぅ)い持(む)ちいする為(たみ)なかいぎれえらったる御殿やん。琉球風儀(るうちゅうふうじい)ぬ赤瓦家(あかがあらやあ)ぬ他(ふか)なかい、唐風儀(とうふうじい)ぬ屋取(やあどぅい)ん石橋(いしばし)んあん。去(ん)じゃる戦(いくさ)んじ、無(ね)えらんなたしが、復建(まただ)てぃさったん。あいゆかんぬゐいりき所(どぅくる)なやあに、今(なま)あ世界遺産ぬんかいなとおん。観光客(かんこうちゃく)ぬ来(ち)いまんどおくとぅ、良(ゆ)う持(む)ち成(な)しさっとおせえ、当(あ)たい前(めえ)やしが、実(じゅん)に肝(ちむ)ぬうらあきらりいる所(とぅくる)やん。高所(たかどぅくる)んかいあしが、海(うみ)え見(み)いらん。唐按司達んかい、琉球(るうちゅう)やてぃん、海ぬ見いらんあたいぬ大国(てえぐく)やんでぃ見(み)しゆる為(たみ)んやたる筈(はじ)やしが、他所国(ゆすぐに)ぬ人(ちゅ)お海、見(ん)じいねえ、故郷(くちょう)あながちささあに、帰(け)えい欲(ぶ)しゃなゆるむぬやん。琉球んかい淀ど(ゆどぅ)おる間(ゑえだ)びけんちょうん、海え見しらん計(はか)れえやたら。唐按司達、御取い持ちいする為なかい=識名園は中国からの冊封使を持て成すた目的でぎれえらったる御殿やん=建造された建物である。琉球風儀ぬ赤瓦家ぬ他なかい、唐風儀ぬ屋取ん石橋んあん=琉球風の赤瓦建物の他に中国宮の建物も石橋もある。去じゃる戦んじ、無えらんなたしが、復建さぃさったん=戦禍で消滅したが復元された。あいゆかんぬゐいりき所なやあに、今あ世界遺産ぬんかいなとおん=とても名勝で今は世界遺産にもなっている。観光客ぬ来いまんどおくとぅ、良う持ち成しさっとおせえ=観光客が大勢来訪するので、手入れが行き届いているのは当たい前やしが、実に肝ぬうらあきらりいる所やん=当然であるが、ほんとうに癒される場所である。高所んかいあしが、海え見いらん=高所に位置するが、海は望めない。帰えい欲しゃなゆるむぬやん=帰郷したがったものである。琉球んかい淀ど(ゆどぅ)おる間びけんちょうん=琉球に滞在する間だけでも海え見しらん計れえやたら=海を望めないようにする気を利かしたのか。首里城ぬ燃えたる後お、文化財ぬ愛らあしく見ゆん=首里城が炎上した後は、文化財が愛おしく思える。注:当時の冊封使は半年ばかり滞在した。